****

**ÅRSMØTE-ABC 2023**

**FOR PERSONSKADEFORBUNDET LTN**

* **ET HJELPEMIDDEL TIL BRUK I ÅRSMØTEARBEIDET**

****

**Det er på årsmøtet medlemmene i laget kan være med å bestemme hvordan laget skal jobbe og hva de skal jobbe med!**

**HVORFOR EN ABC?**

Som tillitsvalgt i lagets styre kan man være usikker på hvilke oppgaver man har før, under og etter årsmøtet. Vi i sekretariatet har derfor laget en oversikt som kan gjøre det litt lettere for dere å følge opp. Det er også laget maler på dokumentene som hører til årsmøtet. Vi håper at dette gir et grunnlag for godt samarbeid og gir svar på noen av spørsmålene som dere eventuelt måtte sitte med.

**ÅRSMØTET**

Årsmøtet er lagets høyeste myndighet. Det er der medlemmene i laget kan være med å bestemme hvordan laget skal jobbe og hva de skal jobbe med. Det blir valgt et styre som må følge vedtakene som ble fattet.

Et bilde som inneholder tekst

Automatisk generert beskrivelse

**FRISTER FOR GJENNOMFØRING AV ÅRSMØTET**

I følge vedtektene skal årsmøtet i laget avholdes hvert år innen **15. april.**

For fylkeslag uten medlemmer er fristen innen **1. mai.**

**VEDTEKTER**

Vedtektene er forbundets ”grunnlov”. Vedtektene beskriver blant annet hva formålet med forbundet er, hva vi jobber for og hvordan organisasjonsdemokratiet fungerer. Vedtektene gir grunnlaget for demokratisk og god drift av forbundet, og sikrer rettferdighet og likhet for alle, uavhengig av person og verv. Vedtektene vedtas av landsmøtet.

Det er vedtektene som danner rammene rundt årsmøtet. Det er de som setter fristene for når årsmøtet avholdes, varsles, innkalles etc. Fullstendig oversikt finner du på [www.personskadeforbundet.no/omoss/nyttigelenker](http://www.personskadeforbundet.no/omoss/nyttigelenker)

Om lag og årsmøtet finner du i vedtektenes § 9 og i retningslinjer/definisjoner i vedlegget.

**HVEM HAR STEMMERETT PÅ ÅRSMØTET?**

Alle lagets medlemmer som har betalt kontingent på det tidspunktet årsmøtet avholdes har adgang til og stemmerett på årsmøtet. Husk derfor å ha med oppdatert medlemsliste.

**ÅRSMØTEDOKUMENTENE**

På de neste sidene beskrives alle årsmøtedokumentene og deres innhold litt nærmere.

Husk at all tekst og alle tall må være lesbare, og kunne skrives ut i A4-format, for å bli godkjent av organisasjonens revisor. Hver side merkes med lagets navn.

Alle dokumentene til landsstyret sendes via organisasjonssekretær, mest mulig samlet og helst fra lagets offisielle e-post. Dette fordi dokumenter skal være lette å lokalisere og ikke komme på avveie.

A

Frister før årsmøtet

**I september/oktober**

Bestem dato og evt. sted og klokkeslett for årsmøtet og send inn til landsstyret v/organisasjonssekretær, som sørger for varsel i *LEVE MED*.

Valgkomiteens arbeid bør starte.

**Senest 8 uker før**

Varsel om årsmøtet.

**Minst 4 uker før**

Fristen for medlemmer til å levere inn forslag som ønskes behandlet på årsmøtet.

**Minst 2 uker før**

Innkalling med dagsorden, tid og sted sendes til medlemmene, samt informasjon om hvor årsmøtedokumentene kan fås. I 2021 kan det være nødvendig pga. smittervern å avholde årsmøtet digitalt og dette må gå klart frem i innkallingen. Årsmøtedokumentene gjøres ferdig.

Årsmøtedokumentene er:

* Styrets beretning – signert av hele styret
* Revidert regnskap med balanse – signert av hele styret
* Revisors beretning - signert
* Innkomne saker
* Budsjettforslag
* Handlingsplan
* Valgkomiteens innstilling

Så snart dokumentene er ferdig sendes kopi til landsstyret v/organisasjonssekretær.

**HUSK** at alle dokumenter skal inneholde lagets navn godt synlig øverst på arket. Dersom et dokument består av flere ark, holder det at det står på første siden.

**Dagen før**

Skriv ut oppdatert liste over aktive medlemmer til bruk på årsmøtet. Listen er for å kunne sjekke på årsmøtet at de som møter har betalt medlemskontingenten. Husk at listen bør innholde medlemstype, da de med familiemedlemsskap har to stemmer dersom begge møter på årsmøtet.



B

På årsmøtet

**Ta med oppdatert medlemsliste eller pc, for å sjekke at stemmeberettigede har betalt kontingent. Dersom møtet må holdes digitalt, se neste side for tips til digitale årsmøter.**

**Protokoll skrives og signeres.**

**Taushetserklæring signeres dersom det blir valgt inn nye i styret, og arkiveres i laget.**

**Et bilde som inneholder skrivesaker, brevhode, blyant

Automatisk generert beskrivelse**

C

Etter årsmøtet

**Senest 2 uker etter sendes følgende til landsstyret v /regionsekretær:**

* Signert protokoll
* Utfylt styreskjema
* Evt. søknad om tilskudd fra reisefordelingskassa
* Rapport hvis laget fikk penger fra gavekontoen året før

**Når alle dokumentene er mottatt innen fristen, som er senest 2 uker etter årsmøtet, og godkjent - overføres årets tilskudd til drift og aktiviteter i henhold til satser vedtatt av landsstyret.**

INFORMASJON OG TIPS TIL

DIGITALE ÅRSMØTER

**Det er fortsatt restriksjoner på hvor mange som og hvordan vi kan møtes rundt omkring i landet, og det gir også konsekvenser for hvordan vi avholder årsmøtene.**

**Årsmøtet skal fortsatt avholdes innen 15. april, og om nødvendig kan det avholdes digitalt. Hvis laget har sin egen løsning for videomøter kan denne brukes, dersom dere trenger bistand fra sekretariatet kan vi tilby møte i Zoom**.

Et bilde som inneholder tekst

Automatisk generert beskrivelse

**Praktiske tips for gjennomføring**

* Påmelding der man oppgir e-post er nødvendig slik at vi kan få sendt lenke til de som skal delta. Det gjør også at laget kan gå gjennom påmeldingene og se hvor mange som har stemmerett av de som deltar ved å sjekke det opp mot medlemsregisteret.
* Vi anbefaler at en person har ansvar for å registrere de som møter og slippe de inn i møterommet.
* Ved gjennomføring av digitale møter er det enda viktigere at det kun er en person som snakker om gangen. Vi anbefaler derfor at man oppfordrer alle til å “mute” mikrofonen når møtet pågår og kun skru den på når du skal snakke. Selv lave lyder blir forsterket og sendt til alle deltakere.
* Et digitalt årsmøte trenger på samme vis om et fysisk møte en ordstyrer som styrer hvem som har ordet, og en sekretær som skriver.
* Den enkleste måten å holde oversikt over hvem som skal få ordet er at alle skriver i chatten når de ønsker innlegg. For at det skal være oversiktlig for den som styrer ordet bør annen aktivitet i chatten begrenses så mye som mulig. Det vil også være lettere å holde oversikt hvis det bare er mulig å tegne seg til innlegg og at man ikke åpner for replikk.
* Det er ikke alle som får til å bruke chat-løsning, derfor bør man også gi ut et SMS nummer slik at det er mulig å tegne seg til taleliste slik også.

**Til sist er det som alltid viktig å tenke på hvordan man best kan legge til rette for at personer med forskjellige funksjonsnedsettelser kan delta på lik linje med alle andre. Vårt råd her er å være åpne om at man kan tilrettelegge og hvis noen ønsker det så prøver dere sammen å finne en så god løsning som mulig.**

DOKUMENTER TIL

ÅRSMØTET 2023

- En kort oversikt over alle dokumenter som hører til årsmøtet - med forklaring og tips

***Maler i full størrelse som dere kan bruke ligger på siden Dokumenter,***

***som dere finner på nettsiden vår når dere er logget inn på nettsiden vår,***

***eller ved forespørsel til organisasjonssekretær.***

***Der finner dere også skjema for styresammensetning 2023, som skal fylles ut og sendes inn etter årsmøtet.***

**Et bilde som inneholder tau, kobling, lukk

Automatisk generert beskrivelse**

****

Bruk gjerne denne dersom det gjør det enklere

for dere å holde styr på alle årsmøtedokumentene.

**SJEKKLISTE FOR ÅRSMØTEDOKUMENTER**

**I HENHOLD TIL VÅRE VEDTEKTER**

**Ferdig og sendes samlet til landsstyret v/organisasjonssekretær før årsmøtet avholdes:**

**Varsel**

**Innkalling med dagsorden**

**Styrets beretning, signert av hele styret**

**Revidert regnskap med balanse, signert av hele styret**

**Revisors beretning, signert**

**Innkomne saker**

**Budsjettforslag**

**Handlingsplan**

**Valgkomiteens innstilling**

**Klargjøres under og rett etter årsmøtet og sendes samlet til landsstyret v/organisasjonssekretær:**

**Skjema med styresammensetningen  
  Protokoll (signert)**

**Dersom aktuelt:**

**Rapport på midler fått fra gavekontoen året før  
  Søknad til reisefordelingskassa**

**VARSEL OM ÅRSMØTE**


Varsel om årsmøtet skal ut til medlemmer senest 8 uker før møtet skal avholdes.

Det aller enkleste for lagene er å fastsette dato for årsmøtet i god tid og informere regionsekretæren, slik at varslet kan settes inn i LEVE MED senest 8 uker før årsmøtet.   
Det blir satt opp fellesannonse for lagene i utgavene i oktober, desember og januar. Denne varslinga er også helt gratis for lagene. Vær OBS på at LEVE MED kommer ut til medlemmene i slutten av oktober, ca. 10. desember og i slutten av januar.

I tillegg er det lurt å sette inn årsmøtet på forbundets nettside, lagets evt. egen hjemmeside og /eller Facebook-side.

Dersom ikke fellesannonse brukes må det sendes varsel via e-post, og brev til de som ikke har

e-postadresse, til alle aktive medlemmer i laget.

****

**INNKALLING OG DAGSORDEN TIL ÅRSMØTE**

Innkalling og dagsorden skal sendes ut til alle aktive medlemmer og landsstyret v/regionsekretær senest 2 uker før møtedato. Det skal inneholde tid og sted for møtet og informasjon om hvor årsmøtedokumentene kan skaffes.

TIPS:

Dersom dere ønsker større oppslutning på årsmøtet så kan dere for eksempel skrive at valgkomitèen har gjort jobben sin så alle styrefunksjonene er dekket. Ingen behøver å ¨frykte¨ å bli valgt inn.   
Hva med å ¨friste¨ med god servering? Og kanskje et interessant foredrag?   
Oppfordre medlemmene til å komme på årsmøtet, slik at de kan være med å påvirke hva laget skal arbeide med det kommende året.

Noe av dette kan være vanskelig i år pga smittevern eller digitale møter, men tenk igjennom det likevel.

**STYRETS BERETNING (Signert av hele styret)**

Styrets beretning er en oppsummering av hva laget har gjort det siste året. Den bør inneholde en presentasjon av styret, revisorgodkjente medlemstall, godkjente likepersoner, evt. utvalg og komiteer noen av medlemmene deltar i, brukermedvirkning, møter og aktiviteter som laget har arrangert osv.. Det skal være en oppsummering om hva som foregikk året før og skal signeres av hele styret.

Signatur av årsberetningen er obligatorisk da mydighetene krever dette i rapporteringen av driftsmidler, og vår revisor tar stikkprøver for å se at det blir etterfulgt.

 Et bilde som inneholder plante, blomst, utendørs

Automatisk generert beskrivelse Et bilde som inneholder gress, blomst, valmue, plante

Automatisk generert beskrivelse Et bilde som inneholder plante, tre, lønn

Automatisk generert beskrivelse

**REVIDERT REGNSKAP MED BALANSE (Signert av hele styret)**

Forbundets regnskapsår går fra 1.1 til 31.12 og gjelder alle ledd i organisasjonen. Det skal inneholde resultatregnskap med faktiske inntekter og kostnader for samt tilsvarende opplysninger for året før. Regnskapet skal også inneholde balanseregnskap, som viser lagets egenkapital.

Husk at det er et krav at hele styret skal signere på regnskapet.

**NB! Posteringsjournal/kassadagbok er kun til lagets bruk og skal ikke sendes inn.**

For lagene som er registrert i Frivillighetsregisteret søker sekretariatet hvert år om momskompensasjon. Pengene utbetales normalt i januar. Når søknad er sendt blir det alltid revisoretterspørsel etter noen av lagenes regnskap. For å gjøre det enklere må regnskapet registreres på pc, slik at tekst og tall er tydelige, og at det fremgår lagets navn og gjerne organisasjonsnummer på alle sidene. Tall som er uklare eller mangelfulle blir ikke godkjent.

**REVISORS BERETNING (Signert)**

Revisorene skal gå gjennom regnskapet, og påse at det at det er riktig samt fylle ut og signere revisors beretning. Revisorer velges på årsmøtet annethvert år, og både medlemmer og ikke- medlemmer i laget kan velges. Det skal velges 2 revisorer og 1 vara. Dersom laget velger å bruke en statsautorisert eller registrert revisor holder det med 1.

**INNKOMNE SAKER**

I varslet om årsmøtet er medlemmene informert om at evt. saker som ønskes behandlet på årsmøtet skal sendes inn skriftlig senest 4 uker før årsmøtet. Eventuelle innkomne saker tas opp for avstemming på årsmøtet. Saken(e) og resultatet protokollføres.

**Innkomne saker som gjelder saker til landsmøtet**, MÅ sendes i sin helhet og for seg selv til landsstyret ved generalsekretær eller organisasjonssekretær. Se egen mal.

**NB!** Landsstyret skal ha tilsendt saken(e) i sin helhet, sammen med innkallingen og øvrige dokumenter til årsmøtet. Dette sendes til landsstyret v/organisasjonssekretær.

**BUDSJETTFORSLAG**

Med utgangspunkt i årets handlingsplan settes budsjett opp med inntekter og utgifter/kostnader for perioden 1.1- 31.12.

Et bilde som inneholder tekst, elektronikk

Automatisk generert beskrivelse

**HANDLINGSPLAN**

Handlingsplan er en oversikt over hvilke tiltak/arrangement/aktiviteter laget planlegger å gjennomføre det neste året. Det kan også være spesielle fokusområder som laget har den kommende perioden.

**VALGKOMITEENS INNSTILLING**

Valgkomiteen blir valgt på årsmøtet. De skal på neste årsmøte ha ferdig et forslag til kommende styre, revisorer og ny valgkomite, som blir stemt over på årsmøtet. Medlemmene i valgkomitéen blir valgt for 2 år.

**PROTOKOLL**

Protokoll er en oversikt over vedtakene gjort på årsmøtet i henhold til dagsorden på innkallingen, og det skal signeres. Det skal velges to stykker på årsmøtet som skal underskrive protokollen.

Hvis endringer i styret, adresse eller kontonummer må protokollen og vedtektene sendes til Brønnøysundregistrene, og informasjonen endres i Altinn, slik at opplysningene der alltid er oppdatert. Det samme gjelder lagets bank.

**SKJEMA MED STYRESAMMENSETNING**

Fylles ut hvert år og sendes til regionsekretær, slik at korrekt adresse til laget, telefonnummer, sammensetning og roller for styret og annen informasjon kan legges inn på nettsiden og i Winorg.

